‘ભાઈઓ તથા બહેનો, હવે સવાલ દેશ-પ્રદેશનો નથી રહ્યો. હવે સવાલ છે એ અબજો નિર્દોષ લોકોનો, સમુળગી આશાસ્પદ માનવજાતનો અને આખી સૃષ્ટિનો. તેમાં એકબીજાનો હાથ પકડીને કામ કરવું પડશે. ગજબની વિધિની વક્રતા છે કે માનવજાતના ઉદ્ધાર માટે જે ટીમ પૃથ્વી પરથી અહીં આવી તે જ ટીમ પૃથ્વીના નિકંદનના સમાચાર લઇને પરત ફરશે. હા, એટલું નક્કી છે કે પૃથ્વી નાશ પામવાની છે. અત્યારે માર્ચ ૨૦૮૫ છે, ૨૦૮૬ની સાલ આખરી ગણી લેજો. ૨૦૮૭ નું કેલેન્ડર પૃથ્વી પર છપાવવાનું નથી.’